יואב קיש

יואב קיש (נולד ב-6 בדצמבר 1968) הוא שר החינוך מטעם מפלגת הליכוד. כיהן בעבר כשר לשיתוף פעולה אזורי וכסגן שר הבריאות. שירת בצה"ל כטייס קרב, ולאחר מכן עבד כטייס בחברת אל על. קיש נולד, גדל והתחנך בשכונת צהלה בתל אביב. הוא נכדו של בריגדיר גנרל פרדריק קיש, מנהיג ציוני ומפקד כוחות ההנדסה הבריטיים בצפון אפריקה במלחמת העולם השנייה. אביו של קיש, סגן-אלוף במילואים מיכאל (מייק) קיש, שירת במלחמת יום הכיפורים כקצין ההנדסה של פיקוד דרום ויזם את הקמת פלוגת החבלה של הצנחנים. מצד אמו, אריאלה, הוא צאצא של הרב שמואל סלנט. למד בבית הספר להנדסאים ברמת אביב, והיה חניך בשבט הנשיא במסגרת תנועת הצופים. לאחר לימודיו התגייס לצה"ל. בשנת 1988 סיים קורס טיס במגמת קרב בחיל האוויר. שירת בקבע, ואחר כך במילואים, כטייס קרב (מטוסי F-16) עד שנת 2016. את שירות המילואים סיים בדרגת סגן-אלוף. קיש הוא בעל תואר שני במנהל עסקים מאוניברסיטת INSEAD שבפונטנבלו, צרפת. עד היבחרו לכנסת עבד במשך מספר שנים כטייס בצי מטוסי בואינג 777 בחברת אל על. קיש הצטרף כחבר לתנועת הליכוד עוד בצעירותו. טרם היבחרו לכנסת היה ממובילי מחאת המילואימניקים לשוויון בנטל השירות הצבאי והאזרחי ושימש נציג הציבור בוועדה לקידום השוויון בנטל, ועדת פלסנר, לעניין גיבוש חוק חלופי לחוק טל. לקראת הבחירות לכנסת ה-19 התמודד על מקום ברשימת הליכוד במשבצת מחוז דן, אך משנבחר רק למקום השני במחוז הוצב במקום לא ריאלי. לקראת הבחירות לכנסת העשרים התמודד שוב על משבצת מחוז דן ונבחר למקום ה-19 ברשימת הליכוד לכנסת. הצעת החוק הראשונה שהגיש קיש כחבר כנסת קידמה את העלאת אחוז המועסקים מקרב אנשים בעלי מוגבלויות בשירות הציבורי לשיעור של כ-5 אחוזים מכלל העובדים. בנוסף פועל קיש בכנסת לטובת ביטול חוקים ורגולציה, בין היתר, ביטול "חוק הספרים" אשר עבר בקריאה שנייה ושלישית במאי 2016 ופקע בסוף אוגוסט 2016. במהלך כהונתו בכנסת יזם קיש גם הצעת החוק המבקשת לבטל את חזקת הגיל הרך, ובכך למנוע את המצב בו עובר הילד לחזקת האם באופן אוטומטי לאחר גירושין. קיש יזם את הצעת חוק ה"שתולים", המבקשת ליצור מנגנון המגדיר ארגון הזוכה למימונה של ישות זרה, כ"שתול" של אותה ישות. הצעת החוק, מציעה להטיל חובת דיווח על ה"שתולים" ואוסרת שיתופי פעולה בינם לבין משרדי ממשלה וצה"ל – למעט מקרים אשר ייקבעו על ידי שר המשפטים ומעניקה לגורמים המוסמכים כלים להתמודדות עם אותם גורמים. הצעת החוק עוררה דיון סוער. הצעת החוק גרמה לקרע בין קיש ובין "הליכודניקים החדשים", שקודם לכן תמכו בו. במרץ 2016 פורסם בספר החוקים תיקון חוק הגנת הצרכן, עליו חתם קיש ביחד עם חברי כנסת אחרים. החוק קובע שיש להעביר הודעה במסרון על סיום עסקה לתקופה קצובה של עד 21 ימים לפני תום מועד העסקה. במרץ 2017 התקבל תיקון 35 לחוק מימון בחירות שיזם קיש עם חברי כנסת אחרים. התיקון, המכונה "חוק v15", קובע כי גם ארגונים ואנשים הפועלים בעת בחירות כדי לשכנע לא להצביע לרשימה מסוימת צריכים להירשם אצל מבקר המדינה וכן התרומות שיוכלו לקבל לצורך לפעילות כזו מוגבלות. החל מינואר 2018 עומד קיש בראש הוועדה המשותפת לוועדות הכלכלה והכנסת שעוסקת באסדרת שוק התקשורת, ומתן רישיון לערוצים הייעודיים. בדצמבר 2018 נבחר לאחד מאנשי השנה של האתר "מידה". קיש נמנה עם הח"כים המעטים בליכוד שתמכו במועמדותו של גדעון סער לראשות המפלגה והפך ליו"ר המטה של סער לפריימריז לקראת הפריימריז בליכוד. עם זאת, לאחר שסער וחלק מחברי הכנסת שתמכו בו בפריימריז עזבו את הליכוד והקימו את מפלגת "תקווה חדשה", קיש נשאר בליכוד ואף הביע חרטה על כך שתמך בסער. לאחר הקמת ממשלת ישראל ה-35 התמנה לסגן שר הבריאות. במאי 2016 נתמנה ליו"ר ועדת הכנסת. יו"ר ועדת המשנה לכח אדם ולמשאבי אנוש בצה"ל וכוחות הביטחון של ועדת החוץ והביטחון. בדצמבר 2017, מונה ליו"ר ועדת הפנים של הכנסת במקום חבר הכנסת דודי אמסלם שמונה ליו"ר הקואליציה. קיש כיהן כיו"ר שדולת הסטארט-אפ וכיו"ר שדולת ארץ-ישראל בכנסת. קיש הוא גם יו"ר קבוצת הידידות ישראל-בריטניה ויו"ר קבוצת הידידות ישראל–גאורגיה. עם הקמת ממשלת ישראל השלושים ושבע מונה קיש לשר החינוך, לשר לשיתוף פעולה אזורי, ולשר המקשר בין הממשלה לכנסת. ב-5 בינואר 2023, ימים ספורים לאחר כניסתו לתפקיד, הודיע על ביטול הרפורמה בבחינות הבגרות שקידמה קודמתו בתפקיד, יפעת שאשא-ביטון. אולם, הרפורמה החדשה שהציג כללה מרכיבים שהיו ברפורמה המקורית, ביניהם דגש על מיומנויות ויכולת בחירה לבתי ספר, שתאפשר להם להמיר מבחני בגרות בעבודות שונות. קיש פעל לקידום אקדמיזציה במערכת החינוך[דרושה הבהרה] והקמת כיתות מצוינות כדי לאפשר לתלמידים רבים יותר להשתלב במקצועות ההיי טק[דרושה הבהרה]. פעל לקדם את פרויקט הלימוד הווירטואלי שהחלו קודמיו. תוכניות אחרות של משרד החינוך שהונהגו על ידי קודמיו, צומצמו. בין השאר, תוכנית "לתת חמש", אשר נועדה להגדיל את כמות נבחני הבגרות בחמש יחידות במתמטיקה, צומצמה ממעמדה כתוכנית לאומית והפכה לתוכנית בחירה במסגרת מערכת גפ"ן. קיש הצהיר שיפעל לפתיחת אזורי הרישום כדי לתת להורים יותר בחירה לגבי המקום שבו ילמד ילדם. דבר זה עשוי להיטיב עם תלמידים מרקע סוציו-אקונומי גבוה על חשבון תלמידים מרקע סוציו-אקונומי נמוך.[דרושה הבהרה] באפריל 2023 ביקש קיש למנות את דודי שוורץ לסגן יו"ר המועצה להשכלה גבוהה, תפקיד שכל המחזיקים בו עד אז היו מהאוניברסיטאות הציבוריות, אך המינוי לא זכה לרוב. במסגרת תפקידו כשר החינוך הביא לאישור הממשלה מינויים למועצה להשכלה גבוהה של תומכי הרפורמה המשפטית, זאת למרות התנגדות של ועד ראשי האוניברסיטאות למינויים. קיש הצהיר שהעלאת כמות בוגרי הרפואה בישראל הוא יעד מרכזי שלו. הוא דרש להעביר את האחריות על לימודי הסטודנטים לרפואה בשנים הקליניות לידי המדינה ופעל לקדם הכרה בבית ספר לרפואה באוניברסיטת רייכמן. בצעדים אלו הוא פעל אל מול התנגדות של ועד ראשי האוניברסיטאות, לגביו טען שהוא "פועל בניגוד עניינים מובהק בעניין פתיחת בתי ספר לרפואה כדי לשמור על כוחו ושליטתו בתחום". לאחר מתקפת הפתע על ישראל קיש היה מהראשונים בממשלה שהצהירו על נטילת אחריות. השר ומשרדו נדרשו להתמודד עם סגירתם של מוסדות החינוך בתחילת המלחמה ופתיחתם ההדרגתית בהמשכה, וכן עם מעבר תלמידים רבים למקום מגורים חדש. לאחר שאוניברסיטאות השעו סטודנטים שהשמיעו קריאות תמיכה בחמאס, העביר החלטה במועצה להשכלה גבוהה הקובעת כי על האוניברסיטאות לנקוט בצעדים בנושא. ראשי האוניברסיטאות התנגדו למהלך ודרשו שקיש לא יפגע בעצמאות שלהן. בשנת 2024, במהלך מלחמת חרבות ברזל, לאחר שאיל וולדמן, יזם ואיש עסקים שהיה שותף להובלה ולמימון המחאה נגד הרפורמה המשפטית, נבחר לקבל את הפרס בקטגוריית יזמות, הודיע קיש שבשנה זו יוענק פרס ישראל בקטגוריה אחת בלבד: "תקומה: גבורה אזרחית וערבות הדדית". לאחר שהוגשה עתירה בבג"ץ נגד ההחלטה, בנימוק שקיש פעל משיקולים זרים, עתירה שהצטרפו אליה באופן חסר תקדים שתי ועדות פרס, ולאחר שהייעוץ המשפטי סירב להגן על עמדתו – חזר בו קיש מההחלטה. במאי 2024 בחר קיש בדניאלה חיון־יחזקאלי למנכ"לית המועצה להשכלה גבוהה משום שהייתה האישה היחידה בין המועמדים הסופיים, אולם בחירה זו נפסלה על ידי רשות החברות. קיש הוא אב לארבעה ילדים מנישואיו הראשונים. בנו מתן נפטר בגיל 13. בספטמבר 2022 נישא בשנית, לטלי שר. קיש מתגורר בהוד השרון. אתר האינטרנט הרשמי של יואב קיש יואב קיש, באתר הכנסת יואב קיש, ברשת החברתית פייסבוק יואב קיש, ברשת החברתית אקס (טוויטר) יואב קיש, באתר כנסת פתוחה יואב קיש, באתר ערוץ הכנסת דורון אביגד, ‏טייס קרב פעיל: "מקפידים על חיים ברמות שגדעון לוי לא מכיר", באתר גלובס, 15 ביולי 2014 דוד בן בסט מראיין את יואב קיש, "הנבחרים", באתר YouTube, ‏15 במאי 2015 עפרה לקס, עניין אישי - עם יואב קיש, באתר ערוץ 7, 8 ביולי 2015 אריק בנדר, ‏ח"כ יואב קיש לא מוותר על העלאת עצמותיו של סבו שנפל בתוניסיה, באתר מעריב אונליין, 21 באוקטובר 2015 גדעון אלון, בקוקפיט של ועדת הכנסת, באתר ישראל היום, 3 ביוני 2016 צבי זרחיה, טלי חרותי-סובר, הח"כ שמעולם לא העביר חוק, זה שכשל בבית הספר הטכנולוגי וזה שוויתר על כסא הטייס, באתר TheMarker‏, 25 ביולי 2016 צבי זרחיה, "אני לא פוסל זיג־זג ופתיחה מחדש של רשות השידור. הנסיבות השתנו", באתר TheMarker‏, 18 באוקטובר 2016 שרי מקובר-בליקוב, "צעקתי: מתן, מתן. והוא לא הגיב. סטרתי לו, אבל הוא לא זז ולא נשם", באתר "ידיעות אחרונות", 3 בפברואר 2017 רוית הכט, ח"כ יואב קיש: "האשכנזיות היא חיסרון בליכוד. אני צריך להיאבק יותר כאשכנזי" שיחה עם הדור הבא של הנהגת הליכוד, באתר הארץ, 19 בספטמבר 2017 דוד בן בסט מראיין את יואב קיש, "הנבחרים", באתר YouTube, ‏6 באוקטובר 2017 מוריה קור, ח"כ יואב קיש: "פריימריז בליכוד? נתניהו ינצח בפער גדול", באתר ישראל היום, 15 ביולי 2021 שי גל, ‏"הטייסת והחברים בזים לו": שינויי הכיוון של יואב קיש - וההתקפלות, באתר ‏מאקו‏, 22 במרץ 2024 שרי מקובר־בליקוב, ‏"נתניהו לקח אחריות על ה-7 באוקטובר": ריאיון מיוחד עם יואב קיש, באתר מעריב אונליין, 9 באוגוסט 2024 אורי משגב, יואב קיש הוא פרצופה של ביביסטאן, באתר הארץ, 29 באוגוסט 2024 אריק בנדר, טייס אל על יואב קיש רץ למפלגת הליכוד, באתר nrg‏, 24 באוקטובר 2012 מתן צורי, אלי סניור ורועי ינובסקי, טייס קרב ונדל"ניסט: הפנים החדשות בליכוד, באתר ynet, 2 בינואר 2015 גדעון אלון ושלמה צזנה, 17 ח"כים חתמו על הצעת חוק "השתולים", באתר ישראל היום, 18 בדצמבר 2015 מורן אזולאי, "בחוק השתולים פגמים חוקתיים חמורים", באתר ynet, 9 בפברואר 2016 טל שניידר, ‏הליכודניקים החדשים: אספנו עשרת אלפים מתפקדים ומריצים מועמדים משלנו, באתר גלובס, 23 בדצמבר 2018 חוק מימון מפלגות (תיקון מס' 35), התשע"ז-2017, באתר הכנסת יהונתן ליס, הכנסת אישרה את חוק V15: סעיפים מרכזיים הושמטו מהנוסח הסופי, באתר הארץ, 20 במרץ 2017 אמיר לוי, מכוון גבוה: יואב קיש מסכם קדנציה סוערת ומתכונן לבחירות, באתר מידה, 27 בדצמבר 2018 רוני זינגר, נגמר הקרב בליכוד: יואב קיש ימונה ליו"ר ועדת הכנסת במקום דוד ביטן, באתר כלכליסט, 17 במאי 2016 עמי רוחקס דומבה, שדולה חדשה הוקמה לטובת קהילת הסטארטאפ בישראל, באתר israeldefense, ‏21 באוקטובר 2015 ניצן קידר, הושקה שדולת ארץ ישראל בכנסת, באתר ערוץ 7, 29 באוקטובר 2015 שחר אילן, קיש מבטל את רפורמת הבגרויות של שאשא ביטון, ומגבש תוכנית משלו, באתר כלכליסט, 5 בינואר 2023 ריקי ממן, ‏"אני לא פה כדי להכתיב עמדות, אבל יש מקומות שאנחנו שמים גבול", בעיתון מקור ראשון, 1 בספטמבר 2023 שירה קדרי־עובדיה, שר החינוך מקדם תוכנית שתעניק לתלמידים נקודות זכות אקדמיות, במקום בחינות בגרות, באתר הארץ, 29 במאי 2023 ישי אלמקייס, ‏מכוונים להייטק: מאות כיתות למצוינות ייפתחו בפריפריה ובחברה הערבית, בעיתון מקור ראשון, 12 ביוני 2023 ליאור ורוצלבסקי, משרד החינוך הודיע: "ביה"ס הווירטואלי" ייפעל החל משנה"ל הבאה, באתר חדשות 13, 2 ביולי 2023 שחר אילן, משרד החינוך מציע: שיעורי עזר מקוונים במקום מורים שחסרים, באתר כלכליסט, 2 ביולי 2023 ליאור דטל, התוכנית ללימודי 5 יחידות מתמטיקה עמדה ביעדיה, אבל עכשיו קוברים אותה, באתר TheMarker‏, 27 ביוני 2023 נועם (דבול) דביר, כבר לא נותנים חמש במתמטיקה: קיצוץ בתוכנית הדגל של משרד החינוך, באתר ישראל היום, 27 ביוני 2023 ליאור דטל, קיש מאמץ את אחד מעקרונות החינוך של פורום קהלת, והתלמידים החלשים ייפגעו, באתר TheMarker‏, 12 בפברואר 2023 שחר אילן, קיש ממשיך בעידוד ההפרטה: ממנה בכיר במכללה פרטית לסגן יו"ר המל"ג, באתר כלכליסט, 27 באפריל 2023 גד ליאור, לצד התפטרות המנכ"ל, עוד סערה במשרד החינוך: מינויי קיש למל"ג והאיום בבג"ץ, באתר ynet, 28 ביולי 2023 ליאור דטל, הקואליציה צפויה להשלים בימים הקרובים את ההשתלטות על המל"ג, באתר TheMarker‏, 28 ביולי 2023 יואב קיש, מברך על מינויו של פרופ' אהוד גרוסמן לתפקיד נשיא אוניברסיטת אריאל שבשומרון, פייסבוק, 14 בספטמבר 2023 אדיר ינקו, מי יכשיר את רופאי העתיד? השר קיש נגד ראשי האוניברסיטאות, באתר ynet, 27 בספטמבר 2023 שחר אילן, עוד כישלון לקיש במל"ג: לא הצליח לקדם הקמת פקולטה לרפואה באוניברסיטת רייכמן, באתר כלכליסט, 21 בנובמבר 2023 שחר אילן, האוניברסיטאות נגד השר קיש: מקדם פקולטה לרפואה ברייכמן בניגוד למנהל תקין, באתר כלכליסט, 28 בנובמבר 2023 אשר אטדגי, המאבק על הפקולטה לרפואה באוניברסיטת רייכמן: "מזלזלים בנו", באתר mynet‏ הרצליה, 30 בנובמבר 2023 מורן אזולאי, ניר כהן, שרון כידון, השר קיש: "אנחנו אחראים למצב. אני אומר לכולנו - התעסקנו בשטויות", באתר ynet, 12 באוקטובר 2023 נועם (דבול) דביר, "נערכים לחזרתם של שני מיליון תלמידים": אלו הנחיות פיקוד העורף החדשות, באתר ישראל היום, 22 באוקטובר 2023; מיכל מרנץ, ‏שר החינוך: כ-40% מהתלמידים למדו בלמידה פיזית; בתי ספר יוקמו באתרים אליהם פונו תושבי הדרום והצפון, באתר דבר העובדים בארץ ישראל, 23 באוקטובר 2023 מערכת הורים, ‏ראשי האוניברסיטאות ליואב קיש: "כיצד אתה מטיף לנו מוסר? יש לך מושג מה קורה?", באתר ‏מאקו‏, 18 באוקטובר 2023 לירן כוג'הינוף איתי שיקמן, טקס הענקת פרס ישראל לאנשי אקדמיה על הישגיהם - בוטל במתכונת המוכרת, באתר כאן – תאגיד השידור הישראלי, 14 בפברואר 2024 שירה קדרי־עובדיה, קיש: היועמ"שית לא תגן על עמדתי בבג"ץ, פרסי ישראל יוענקו בכל הקטגוריות, באתר הארץ, 20 במרץ 2024 ליאור דטל, למרות טענות להליך לא תקין: קיש בחר במנכ"לית למל"ג, באתר TheMarker‏, 30 במאי 2024 צבי זרחיה, בלעדיועדת המינויים פסלה את המועמדים שנבחרו לנהל את הביטוח הלאומי והמל"ג, באתר כלכליסט, 25 ביולי 2024 ח"כ יואב קיש על בנו שנפטר: "כשיש לך ילד עם צרכים מיוחדים, הלילה יכול להיות הרוצח השקט", באתר ‏מאקו‏, 6 במרץ 2017 חזקי ברוך, יואב קיש התחתן ברובע היהודי בירושלים, נתניהו הגיע לברך, באתר ערוץ 7, 1 בספטמבר 2022